बड़ाबाजार इलाके में फुटपाथ पर रहने वाली एक युवती के साथ दिनदहाड़े गैंगरेप की सनसनीखेज घटना सामने आई है। स्ट्रांड रोड की फुटापाथ पर रहने वाली उक्त युवती को अस्पताल में भर्ती कराया गया है। पीडि़ता के बयान के आधार पर नॉर्थ पोर्ट थाने की पुलिस ने तीन युवकों के खिलाफ एफआईआर दर्ज किया है। आरोपियों में से दो को पुलिस ने गिरफ्तार कर लिया है। उनके नाम चंदन साव उर्फ पिन्टू और सुनील यादव है। तीसरा आरोपी फरार है। उसकी तलाश की जा रही है। पकड़े गए आरोपियों को शनिवार को अदालत में पेश किया गया। अदालत ने उन्हें पुलिस हिरासत में भेज दिया। उनसे पूछताछ की जा रही है। पुलिस सूत्रों के अनुसार प्राथमिक पूछताछ में पकड़े गए आरोपियों ने गुनाह कबूल लिया है।